
СПОРАЗУМЕНИЕ ЗА УЧАСТИЕ НА ПАЗАРНИЯ СЕГМЕНТ ЗА ИЗПЪЛНЕНИЕ НА ПРОГРАМА ЗА ОСВОБОЖДАВАНЕ НА ПРИРОДЕН ГАЗ

Днес, ............................ г., между:
„Газов Хъб Балкан“ ЕАД, със седалище и адрес на управление: бул. „Панчо Владигеров“ № 66, район Люлин 2, София 1336, България, и вписано в Търговския регистър при Агенция по вписванията на Република България с ЕИК 205478458, ДДС номер BG205478458, надлежно представлявано от Кирил Равначки – Изпълнителен директор, наричано по-долу за краткост „ГХБ“

и

____________________ – дружество, учредено съгласно ____________________ законодателство, със седалище и адрес на управление: ____________________ , вписано в Tърговския регистър на ____________________ под номер ____________________, ДДС номер ____________________, надлежно представлявано от ____________________, наричано по-долу „Участник“,

наричани по-долу заедно „Страните”,

Като взеха предвид, че:

· „Газов Хъб Балкан” ЕАД е оператор на платформа за търговия, извършващ на един от сегментите си (пазарен сегмент на ГХБ за изпълнение на GRP) дейност по изпълнение на Програмата за освобождаване на природен газ за 2020 г. посредством организиране на търгове, чиито условия и ред са определени в Споразумение за изпълнение на Програмата за освобождаване на природен газ, одобрено от Комисията за енергийно и водно регулиране с Решение по Протокол № 209 от 29.11.2019 г., т. 2., в съответствие с разпоредбите на чл. 21, ал. 1, т. 43 и чл. 176а от Закона за енергетиката;

· Участникът желае да му бъде осигурен достъп до участие на пазарния сегмент на ГХБ за изпълнение на Програма за освобождаване на природен газ за 2020 г. за периода на провеждане на търговете през м. декември 2019 г., в съответствие с разпоредбите на Споразумението за изпълнение на Програма за освобождаване на природен газ за 2020 г.;

· Настоящото Споразумение за участие на пазарния сегмент на ГХБ за изпълнение на Програма за освобождаване на природен газ за 2020 г. („Споразумение за участие“) влиза в сила от датата на подписването му от двете Страни и важи за количествата, които ще бъдат освободени по Програмата за освобождаване на газа за 2020 г. и които са описани в Споразумението за GRP, сключено между „Газов Хъб Балкан“ ЕАД и „Булгаргаз“ ЕАД, включително и за допълнително освободените количества по преценка на „Булгаргаз“ ЕАД, 
Страните се споразумяха за следното:

1. ПРЕДМЕТ НА СПОРАЗУМЕНИЕТО

1.1. Участникът желае да му бъде осигурен достъп до участие на пазарния сегмент на ГХБ за изпълнение на Програмата за освобождаване на природен газ за 2020 г. за периода на провеждане на търговете през м. декември 2019 г. или до датата на тяхното приключване, както е определено в Споразумението за GRP (Приложение 1, неразделна част от настоящото споразумение), а ГХБ се съгласява да предостави на Участника достъп до участие в съответствие с условията на настоящото Споразумение за участие и Споразумението за GRP.

1.2. Страните сключват настоящото Споразумение за участие на пазарния сегмент за изпълнение на Програмата за освобождаване на природен газ и се съгласяват с всички описани условия и разпоредби на Споразумението за участие и на Споразумението за GRP, като се задължават да изпълняват добросъвестно и точно своите задължения – ______________ като Участник и ГХБ като Оператор на платформата за търговия.
1.3. С подписване на това Споразумение, Участникът се допуска до и се регистрира единствено на пазарния сегмент на ГХБ за целите на изпълнение на Програмата за освобождаване на природен газ за 2020 г. За да бъде допуснат до други сегменти, предлагани от ГХБ, Участникът следва да кандидатства за получаване на членство на платформата за търговия на ГХБ и да подпише съответното Споразумение за членство. 
1.4. За неуредените клаузи в настоящото Споразумение се прилагат Споразумението за GRP, действащото европейско и  национално законодателство  и подзаконовите нормативни актове. 
2. ДЕКЛАРАЦИИ

2.1. Операторът декларира и гарантира, че GRP сегментът на платформата e софтуерно решение на „Газов Хъб Балкан“ ЕАД, разработен и поддържан за целите на Програмата за освобождаване на природен газ. Платформата осигурява цялата необходима информация за провеждането на търговете и актуализация на информацията за тях, както и изпращане на резултатите от търговете по електронна поща на участниците в тях.

2.2. Операторът на платформата за търговия, извършващ на един от сегментите си (пазарен сегмент на ГХБ за изпълнение на GRP) дейност по изпълнение на Програмата за освобождаване на природен газ за 2020 г. декларира, че  извършва тази дейност съобразно §29 от Преходните и заключителни разпоредби на Закона за енергетиката.
2.3. Участникът декларира, че е присъединен клиент/краен снабдител/търговец на природен газ. В случай, че желае да му бъдат разпределени количества в търговете по чл. 176а, ал. 3, т. 1 и т. 3 от Закона за енергетиката, а именно в търговете с цел гарантиране сигурността на доставките в страната (България), участникът надлежно попълва и подписва Декларация (Приложение 2 към настоящото Споразумение), като посочва изходна точка/точки от газопреносната система, за която/които са предназначени закупените количества в рамките на търговете за сигурност на доставките в страната.
2.4. Участникът гарантира точността и достоверността на документите и информацията, предоставени на ГХБ при заявяване на участието му на този пазарен сегмент.
2.5. С подписването на настоящото Споразумение, Участникът изрично декларира, че:   
1) регистрационната форма е коректно и надлежно попълнена и подписана от упълномощено/и да го представлява(т) лице/а;
2)  представените документи са актуални и са издадени от компетентен орган в съответствие със законите на юрисдикцията, в която съответният Участник е учреден; 
3) е надлежно учреден и съществува съгласно приложимите закони в юрисдикцията на учредяване;
4) не е обект на административна, арбитражна или съдебна процедура, която би могла да доведе до съществено влошаване на бизнес дейностите или финансовото му състояние, погубване на активи  и/ или би повлияла негативно на валидността или правилното изпълнение на Споразумението за участие;
5) се задължава да вземе под внимание и да се съобрази с всички известия от ГХБ във връзка с провеждането на Програмата за освобождаване на природен газ, както и с публикувани или получени съобщения в случай на извънредни ситуации или възникнали проблеми от техническо или друго естество;
6) разполага с необходимия професионално подготвен човешки ресурс и техническо оборудване за изпълнение на своите задължения като участник в търговете за освободени количества по Програмата за освобождаване на природен газ; 

7) се задължава незабавно да информира ГХБ за настъпили промени, свързани с представените по-горе гаранции и декларации.

3. ПРАВА И ЗАДЪЛЖЕНИЯ НА СТРАНИТЕ

3.1. Операторът се задължава да предлага продуктите, определени съгласно Споразумението за GRP чрез тръжна система на пазарен сегмент за реализиране на Програма за освобождаване на природен газ (GRP сегмент), подробно описана по отношение на регистрация на участници, срокове, процедури, тръжен механизъм за разпределяне на предложените количества природен газ, класиране на участниците, сключване на договори, потвърждаване на закупените количества природен газ към „Булгартрансгаз“ ЕАД и други. 

3.2. За провеждането на търговете се използва електронна среда, част от платформата за търговия на „Газов Хъб Балкан“ ЕАД. Платформата използва английски език с оглед осигуряване достъпност и равнопоставеност на всички участници. Разходите за разработването и техническата поддръжка на GRP сегмента на търговската платформа са за сметка на „Газов Хъб Балкан“ ЕАД.

3.3. Операторът гарантира работата на платформата за търговия посредством ползване на услуги от своя софтуерен доставчик, като полага надлежна професионална грижа. Операторът не носи отговорност за грешки при договарянето на транзакциите в резултат от грешки на участниците или неизправност на платформата за търговия, ако  се дължат на причини, независещи от него.

3.4. GRP сегментът на платформата на „Газов Хъб Балкан“ ЕАД не предлага в търговете продукти, представляващи финансови инструменти и деривати по смисъла на Директива 2014/65/ЕС от 15 май 2014 година относно пазарите на финансови инструменти и за изменение на Директива 2002/92/ЕО и на Директива 2011/61/ЕС.
3.5. Участникът има право да участва в наддаването за всички продукти в рамките на търга, като се задължава да спазва изискванията за минимално и максимално разрешено за покупка количество природен газ, при стриктно спазване на последователността, определена в Споразумението за GRP за 2020 г., с оглед покриване на националното потребление.

3.6. Участникът е длъжен да заплати съответната такса за осъществени транзакции в посочените срокове съобразно чл. 5.2 по-долу. 

3.7. „Газов Хъб Балкан“ ЕАД може да извършва задълженията по докладване на транзакциите по търговете съгласно Регламент № 1227/2011 при поискване от страна на участника, което се декларира изрично в регистрационната форма. 
4. ПРАВО НА АНУЛИРАНЕ НА ТЪРГ

4.1. „Газов Хъб Балкан“ ЕАД може да анулира всеки от проведените търгове и да насрочи нова дата за търг, до 48 ч. след провеждане на всеки от търговете, в случай на техническа и/или човешка грешка.

4.2. В случай, че грешките по т. 4.1. не се отразяват негативно на предложената цена и/или закупено количество от участниците, „Газов Хъб Балкан“ ЕАД не анулира търга, а в случай на необходимост актуализира класирането на офертите, до 48 ч. след провеждане на всеки от търговете и/или декласира участника, извършил грешката.
5. ТАКСИ ЗА УСЛУГИТЕ

5.1. Участникът изрично се съгласява и се задължава да заплаща определената от ГХБ такса за транзакция в размер на 0,05 лв./MWh за 2020 г. 

5.2. След провеждане на всеки от търговете по Програмата за освобождаване на природен газ и съгласно представените на платформата резултати от търговете, Участникът се задължава да заплати на ГХБ съответните дължими суми за осъществените транзакции до 10-то число на месеца, следващ месеца на провеждане на търга, по посочената от „Газов Хъб Балкан“ ЕАД банкова сметка на основание надлежно издадена фактура. 

Банкова информация за  "Газов хъб Балкан" ЕАД:

Българо-Американска Кредитна Банка АД
SWIFT (BIC): BGUSBGSF
IBAN: BG63BGUS91601006916800 сметка в BGN

София 1000, ул. Славянска 2

5.3. В случай, че Участникът не заплати дължимата сума в срока по чл. 5.2, то той дължи на Оператора неустойка в размер на законната лихва върху неиздължената в срок сума, за целия период на забавата до деня на окончателното плащане.

5.4. В случай, че Участникът не заплати дължимата по силата на това Споразумение  сума, в срок от 10 дни от датата, на която е следвало да плати, Операторът има право да прекрати участието му в платформата по отношение на сделките за освобождаване на природен газ.

6. ОТГОВОРНОСТ
В случай на неизпълнение или нарушение от страна на Участника на която и да е от договорените разпоредби, ГХБ си запазва правото да налага санкции до размера на дължимата такса за транзакция на база изтъргуваните количества в търговете, включително и без ограничение да прекрати едностранно Споразумението за участие. 

7. ПОВЕРИТЕЛНОСТ

7.1. Страните се съгласяват да не разкриват на трети страни информация, получена в резултат на настоящото Споразумение, освен в случаи, предвидени в приложимите регламенти и национално законодателство. 

8. ПРЕКРАТЯВАНЕ
Настоящото Споразумение се прекратява:

· чрез едностранно писмено предизвестие от страна на Участника, изпратено в срок от 3 работни дни преди съответния търг

· едностранно от Оператора при хипотезата на чл. 5.4 и чл.6 . 
9. 
РАЗНИ
9.1. За неуредените с това Споразумение въпроси ще се прилагат нормите на действащото българско законодателство, а при непостигане на съгласие по пътя на преговорите, изправната страна може да отнесе спора към Арбитражния съд при БТПП в София.

9.2. С подписването на това Споразумение за участие Участникът потвърждава, че напълно разбира всички условия на това Споразумение и приложенията към него и ги приема.

9.3. Настоящото Споразумение, ведно с описаните по-горе приложения, е изготвено в два еднообразни екземпляра на български език (за български дружества) и два еднообразни екземпляра на английски език (за чуждестранни дружества).
За участника:

За оператора:
Приложение 1
http://www.dker.bg/uploads/2019/sporazumenie_KEVR_29112019.pdf
Приложение 2

Към Споразумение за участие на пазарния сегмент за изпълнение на Програма за освобождаване на природен газ  

Декларация

от

____________________ – дружество, учредено съгласно ____________________ законодателство, със седалище и адрес на управление: ____________________ , вписано в Tърговския регистър на ____________________ под номер ____________________, ДДС номер ____________________, надлежно представлявано от ____________________, наричано по-долу „Участник“,

С подписване на настоящата Декларация, представляваното от мен дружество, в качеството му на:

· Присъединен клиент към газопреносната система на Република България;

· Краен снабдител;

· Търговец на природен газ

декларира, че желае да му бъдат разпределени количества в търговете по чл. 176а, ал. 3, т. 1 и т. 3 от Закона за енергетиката, а именно в търговете с цел гарантиране сигурността на доставките в страната, описани в т. 8.1 и 8.2 на Споразумението за GRP, за изходна точка/точки от газопреносната система, както следва:

1. ……………………………………………………………………………………….

/име на точката, EIC код/

2. ……………………………………………………………………………………….

/име на точката, EIC код/

3. ……………………………………………………………………………………….

/име на точката, EIC код/

За участника:

